
ΑΠΟΦΑΣΕΙΣ 

Αριθμ. απόφ. 27/2017 

Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Κατε¬ 
ρίνης, που επήλθε με την υπ' αριθμ. 1 /2016 από¬ 
φαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μάίου 2017, ημέρα Πέμπτη και ώρα 10.ΟΟ', 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης, 8) Μαρία 
Γαλάνη-Λεοναρδοπούλου, 9) Ιωσήφ Τσαλαγανίδης, 
10) Ευγενία Προγάκη, 11) Αγγελική Αλειφεροπούλου, 
12) Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16) Γεώργιος Λέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δημήτριος 
Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23) Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη Θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή-Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36) Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41 ) Κωνσταντίνος Πιτταράς και 
42) Γεώργιος Παπανδρέου, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 


Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυόμενης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή της 
παρούσας σαράντα (43), δηλαδή είναι παρόντα περισσό¬ 
τερα από τα μισά μέλη της, άρα υπάρχει η προβλεπόμενη 
από το νόμο απαρτία (άρθρο 14 παρ. 5 του ν. 1756/1988, 
όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α'ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 1 /2016 απόφασης 
της Ολομέλειας του Ειρηνοδικείου Κατερίνης, και η οποία 
διαβιβάσθηκε με το υπ' αριθμ. 1862/30-6-2016 έγγρα¬ 
φο της Προϊσταμένης του Ειρηνοδικείου Ταρσής Γαλά- 
του, Ειρηνοδίκη Α'Τάξης, το οποίο έχει ως ακολούθως: 
«Έχουμε την τιμή να σας υποβάλουμε δύο επικυρωμένα 
υπηρεσιακά αντίγραφα της υπ'αριθμ. 1/2016 απόφα¬ 
σης της Ολομέλειας του Ειρηνοδικείου Κατερίνης της 
24ης-6-2016 που αφορά την Κατάρτιση Κανονισμού 
Εσωτερικής Υπηρεσίας του Ειρηνοδικείου αυτού και 
παρακαλούμε για τις δικές σας ενέργειες». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο της Προϊσταμένης του Ειρηνοδι¬ 
κείου Κατερίνης και β. την υπό κρίση υπ'αριθμ. 1/2016 

απόφαση της Ολομέλειας του ως άνω Ειρηνοδικείου, 
εισηγήθηκε την έγκριση της υπό κρίση απόφασης, όπως 
αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρότασή του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. γ'του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρη¬ 
νοδικείου Κατερίνης, με την υπ'αριθ. 1/2016 απόφασή 
της, καταρτίζει τον Κανονισμό Εσωτερικής Υπηρεσίας 
του Ειρηνοδικείου Κατερίνης. 

Στη συνέχεια, η Ολομέλεια, μετά από ανταλλαγή από¬ 
ψεων των μελών της, έκρινε, ομόφωνα, ότι πρέπει να 
εγκριθεί η γενομένη με την 1/2016 απόφαση της Ολο¬ 
μέλειας του Ειρηνοδικείου Κατερίνης κατάρτιση του 
Κανονισμού Εσωτερικής Υπηρεσίας του Ειρηνοδικείου 
Κατερίνης, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τον καταρτισθέντα με την υπ' αριθμ. 1/2016 
απόφαση της Ολομέλειας του Ειρηνοδικείου Κατερίνης 
ως άνω Κανονισμό Εσωτερικής Υπηρεσίας του, ως ακο¬ 
λούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΕΙΡΗΝΟΔΙΚΕΙΟΥ ΚΑΤΕΡΙΝΗΣ 

Α. ΠΡΟΣΔΙΟΡΙΣΜΟΣ - 

ΕΚΔΙΚΑΣΗ ΠΟΛΙΤΙΚΩΝ ΥΠΟΘΕΣΕΩΝ 

Άρθρο 1 

1. Στην Περιφέρεια του Πρωτοδικείου Κατερίνης 
υπηρετούν έξι (06) Ειρηνοδίκες και ειδικότερα πέντε 
(05) Ειρηνοδίκες στο Ειρηνοδικείο Κατερίνης και ένας 
(01) Ειρηνοδίκης στο Ειρηνοδικείο Κολινδρού. Όλοι οι 
Ειρηνοδίκες υπηρετούν στο Ειρηνοδικείο Κατερίνης, 
σύμφωνα με το άρθρο 6Α παρ. 4 του ν. 1756/1988, και 
εκ περιτροπής έκαστος εξ αυτών μεταβαίνει προς υπη¬ 
ρεσία στο Ειρηνοδικείο Κολινδρού μία ημέρα το μήνα, 
κατά τους δέκα μήνες από Σεπτέμβριο έως και Ιούνιο, 
με βάση την πράξη του Διευθύνοντος το Πρωτοδικείο 
Κατερίνης Προέδρου Πρωτοδικών. 


2. Ήδη με την υποπαράγραφο Α. 4 του άρθρου 4 του 
ν. 4336/2015 οι παραπάνω έξι (06) οργανικές θέσεις αυ¬ 
ξήθηκαν κατά μία (01). 

3. Ως εκ τούτου, πλέον προβλέπονται επτά (07) οργανι¬ 
κές θέσεις Ειρηνοδικών και ειδικότερα έξι (06) θέσεις στο 
Ειρηνοδικείο Κατερίνης και μία (01) θέση στο Ειρηνοδι¬ 
κείο Κολινδρού, οι οποίες έχουν ήδη καλυφθεί. Όλοι οι 
Ειρηνοδίκες θα υπηρετούν στο Ειρηνοδικείο Κατερίνης, 
σύμφωνα με το άρθρο 6Α παρ. 4 του ν. 1756/1988, και εκ 
περιτροπής έκαστος εξ αυτών θα μεταβαίνει προς υπη¬ 
ρεσία στο Ειρηνοδικείο Κολινδρού μία ημέρα το μήνα, 
κατά τους δέκα μήνες από Σεπτέμβριο έως και Ιούνιο, 
με βάση την πράξη του Διευθύνοντος το Πρωτοδικείο 
Κατερίνης Προέδρου Πρωτοδικών. 

Άρθρο 2 

Η ώρα έναρξηςτων συνεδριάσεων του Ειρηνοδικείου 
ορίζεται η 9.00'πρωινή την Τρίτη και 9:30'πρωινή την 
Δευτέρα και την Τετάρτη. 

Κατά το μεταβατικό στάδιο, όσες υποθέσεις έχουν ορι¬ 
στεί να εκδικαστούν Δευτέρα καιΤετάρτη στις 10.00'πα- 
ραμένουν ως έχουν. Σε περίπτωση που σε μια δικάσιμο 
υπάρχουν υποθέσεις με ώρα συζήτησης 10.00'και άλλες 
υποθέσεις με ώρα συζήτησης 9.30', η έναρξη ορίζεται 
στις 9.30'για τις υποθέσεις που ορίστηκαν στις 9.30', με 
την υποχρέωση του δικάζοντος Ειρηνοδίκη να εκφω¬ 
νήσει τις υποθέσεις που έχουν οριστεί στις 10.ΟΟ', αυτή 
την ώρα (ΙΟ.ΟΟ'). 

Άρθρο 3 

ΥΠΟΘΕΣΕΙΣ ΕΚΟΥΣΙΑΣ ΔΙΚΑΙΟΔΟΣΙΑΣ 
1. Υποθέσεις Εκούσιας Δικαιοδοσίας 
του ν. 3869/2010 

(ΡΥΘΜΙΣΗΣ ΟΦΕΙΛΩΝ ΥΠΕΡΧΡΕΩΜΕΝΩΝ 
ΦΥΣΙΚΩΝ ΠΡΟΣΩΠΩΝ) 

Α. α) Υποθέσεις οι οποίες προσδιορίσθηκαν να εκ- 
δικαστούν έως και τον Δεκέμβριο του έτους 2018 και 
β) υποθέσεις οι οποίες είχαν προσδιοριστεί να εκδικα- 
στούν από τον Ιανουάριο του έτους 2019 και έπειτα, πλην 
όμως, σύμφωνα με το άρθρο 2 παρ. 4 της υποπαραγρά- 
φου Α4 του ν. 4336/2015, επαναπροσδιορίσθηκαν με 
την υπ' αρ. 14/2016 πράξη της Προϊσταμένης του Ειρη¬ 
νοδικείου Κατερίνης Ταρσής Γαλάτου να εκδικαστούν 
σε συντομότερη δικάσιμο έως το τέλος του έτους 2018, 
έτσι ώστε η εκδίκαση αυτών να ολοκληρωθεί μέσα σε μία 
τριετία, δικάζονται Δευτέρα. Προσδιορίζονται συνολικά 
είκοσι (20) υποθέσεις ανά δικάσιμο. Δικάζονται μετά τις 
λοιπές υποθέσεις εκούσιας δικαιοδοσίας. 

Ο συνολικός αριθμός των δικασίμων που είναι ήδη 
προσδιορισμένες είναι τριάντα (30) για το δικαστικό έτος 
2016-2017 (με σύνολο υποθέσεων 629), είκοσι οκτώ (28) 
για το δικαστικό έτος 2017-2018 (με σύνολο υποθέσεων 
540) και δέκα (10) από το Σεπτέμβριο έως και το Δε¬ 
κέμβριο του έτους 2018 (με σύνολο υποθέσεων 200), 
σε περίπτωση δε αναβολής, οι υποθέσεις αυτές προσ¬ 
διορίζονται σε ήδη υπάρχουσα ή νέα δικάσιμο που θα 
ανοιχθεί σε κενή Δευτέρα έως το τέλος του έτους 2018. 

Β. Μέχρι την εξάντληση των υποθέσεων υπερχρε¬ 
ωμένων της Δευτέρας, υποθέσεις που κατατέθηκαν ή 

κατατίθενται μετά την έναρξη ισχύος του ν. 4336/2015, 
δικάζονται Τετάρτη, έως τέσσερις φορές το μήνα σε δι¬ 
κάσιμους από το μήνα Σεπτέμβριο του έτους 2016 και 
έπειτα. Προσδιορίζονται δέκα (10) υποθέσεις (07 πρω- 
τοείσακτες υποθέσεις και 03 υποθέσεις από αναβολή). 
Εκδικάζονται μετά τις μικροδιαφορές (βλ. παρακάτω) και 
πριν τις υποθέσεις ασφαλιστικών μέτρων. 

Ο συνολικός αριθμόςτων δικασίμων ορίζεται σε τριά¬ 
ντα (30) κατά το χρονικό διάστημα ί) από 16 Σεπτεμβρίου 
2016 ως 30 Ιουνίου 2017, ϋ) από 16 Σεπτεμβρίου 2017 
ως 30 Ιουνίου 2018 και ίϋ) από 16 Σεπτεμβρίου 2018 ως 
30 Ιουνίου 2019. 

Γ. Μετά την εξάντληση των υποθέσεων υπερχρεωμέ¬ 
νων των δικασίμων Δευτέρας (βλ. ανωτέρω υπό στοιχείο 
Α'), οι υποθέσεις υπερχρεωμένων τηςΤετάρτης προσδιο¬ 
ρίζονται πλέον και αυτές Δευτέρα, σε δικάσιμους από 16 
Σεπτεμβρίου 2019 και έπειτα, μετά από τις λοιπές υπο¬ 
θέσεις εκούσιας δικαιοδοσίας. Προσδιορίζονται δέκα 
(10) υποθέσεις. 

Δ. Κατά το μεταβατικό στάδιο: 

ί) Υποθέσεις που θα είναι ήδη προσδιορισμένες για 
δικάσιμο Τετάρτης, θα δικάζονται Τετάρτη μέχρις εξα- 
ντλήσεώςτους. 

ϋ) Σε περίπτωση αναβολής, υποθέσεις που θα ανα¬ 
βάλλονται από δικάσιμο Τετάρτης, θα προσδιορίζονται 
σε δικάσιμο Δευτέρας, υπό την προϋπόθεση ότι ο αριθ¬ 
μός των προσδιοριζόμενων ανά εβδομάδα υποθέσεων 
(και στις δύο δικάσιμους) δεν θα υπερβαίνει τις δέκα 
(10) (05 πρωτοείσακτες υποθέσεις και 05 υποθέσεις από 
αναβολή). 

Ε. Μετά τη λήξη του μεταβατικού σταδίου και από τις 
16 Σεπτεμβρίου του έτους 2019, ο συνολικός αριθμός 
των δικασίμων Δευτέρας ορίζεται σε 32 κατά το χρονικό 
διάστημα από 16 Σεπτεμβρίου ως 30 Ιουνίου εκάστου 
δικαστικού έτους. 

ΣΤ. ΠΡΟΣΩΡΙΝΕΣ ΔΙΑΤΑΓΕΣ ή ΠΡΟΔΙΚΑΣΤΙΚΟΙ ΣΥΜΒΙ¬ 
ΒΑΣΜΟΙ του ν. 3869/2010 δικάζονται κάθε Πέμπτη και 
Παρασκευή, ακόμη και κατά την περίοδο των τμημά¬ 
των διακοπών, εκτός από τις Πέμπτες και Παρασκευές 
που συμπίπτουν με επίσημη ή τοπική αργία. Ο αριθμός 
τους ορίζεται από επτά (07) έως δώδεκα (12), αναλόγως 
των υπηρεσιακών αναγκών, ίσος όμως αριθμός σε κάθε 
δικάσιμο. Ώρα έναρξης της συνεδριάσεως ορίζεται η 
10:00' πρωινή. 

2. Λοιπές Υποθέσεις Εκούσιας Δικαιοδοσίας. 

Α. Λοιπές Υποθέσεις Εκούσιας Δικαιοδοσίας του ν. 
4055/2012 εκδικάζονται Δευτέρα, έως τέσσερις φορές το 
μήνα. Στις δικάσιμους αυτές προσδιορίζονται έως οκτώ 
(08) υποθέσεις (04 πρωτοείσακτες και 04 μετ' αναβολήν), 
εκ των οποίων οι τρεις (03) αφορούν επικυρώσεις ανω¬ 
μάλου δικαιοπραξίας. Εκδικάζονται πριν την εκδίκαση 
των υποθέσεων του ν. 3869/2010 και ώρα 9.30'. 

Ο συνολικός αριθμόςτων δικασίμων ορίζεται σε τριά¬ 
ντα (30) κατά το χρονικό διάστημα από 16 Σεπτεμβρίου 
2016 ως 30 Ιουνίου 2017 και σε τριάντα δύο (32) για το 
διάστημα από 16 Σεπτεμβρίου ως 30 Ιουνίου κάθε επό¬ 
μενου δικαστικού έτους. 

Β. Οι υποθέσεις που αφορούν στην αναγνώριση, δι¬ 
άλυση ή τροποποίηση καταστατικών σωματείων και 


συνεταιρισμών (έκδοση διάταξης),τη χορήγηση κληρο- 
νομητηρίων (έκδοση διάταξης) εκδικάζονται και διεκπε- 
ραιώνονται από τον Ειρηνοδίκη Υπηρεσίας κάθε Πέμπτη. 

Γ. Η δημοσίευση των διαθηκών, μέχρι είκοσι πέντε (25) 
τον αριθμό, γίνεται κάθε Πέμπτη, ώρα 09.00', πλην της 
τελευταίας Πέμπτης εκάστου διμήνου. Ως πρώτο δίμηνο 
λογίζεται το πρώτο δίμηνο κάθε δικαστικού έτους (Σε- 
πτέμβριος-Οκτώβριος). Η κήρυξη ιδιόγραφων διαθηκών 
ως κύριων, έως έξι (06), γίνεται κάθε Παρασκευή από τον 
Ειρηνοδίκη Υπηρεσίας περί ώρα 9.00'. 

Άρθρο 4 

ΤΑΚΤΙΚΗ ΔΙΑΔΙΚΑΣΙΑ 

Α. Υποθέσεις Τακτικής Διαδικασίας, οι οποίες κατα¬ 
τέθηκαν έως 31-12-2015, δικάζονται Τρίτη και έως δύο 
φορές το μήνα. Για όσες υποθέσεις έχουν ήδη προσδιορι¬ 
στεί σε πινάκια που έχουν ανοιχθεί μετά την 31-12-2015 
ή πρόκειται να προσδιοριστούν σε μεταγενέστερο χρόνο 
λόγω αποδοχής αιτημάτων αναβολής, τα πινάκια αυτά 
θα βαίνουν παράλληλα με τα νέα, μέχρι την οριστική 
τους εξάντληση. 

Υπάρχουν ήδη προσδιορισμένα ι) δεκαεννέα (19) πα¬ 
λαιό πινάκια από 16 Σεπτεμβρίου 2016 ως 30 Ιουνίου 
2017 (με 477 υποθέσεις και 44 υποθέσεις αναγνώρισης 
κυριότητας) και ιι) έντεκα (11) παλαιά πινάκια από 16 
Σεπτεμβρίου 2017 ως 30 Ιουνίου 2018 (με 161 υποθέσεις 
και 49 υποθέσεις αναγνώρισης κυριότητας). 

Β. Στη νέα τακτική διαδικασία, κατ' άρθρο 237 του 
Κ.Πολ.Δ., όπως διαμορφώθηκε με το ν. 4335/2015, και 
από την έναρξη ισχύος του νόμου αυτού (1-1-2016), οι 
αγωγές (και λοιπά εισαγωγικά δικόγραφα) που κατατί¬ 
θενται από την ημερομηνία αυτή εγγράφονται σε νέα 
πινάκια. 

Γ. Κατά το μεταβατικό στάδιο και μέχρις εξαντλήσε- 
ως, οι εκκρεμείς υποθέσεις, δηλαδή οι κατατεθείσες 
μέχρι την εφαρμογή των νέων παραπάνω διατάξεων 
(31-12-2015) αγωγές και ανακοπές που έχουν προσδιο- 
ρισθεί στα ήδη υπάρχοντα πινάκια, καθώς και τα συναφή 
δικόγραφα, αντίθετων αγωγών, ανταγωγών, ανακοινώ¬ 
σεων δίκης - προσεπικλήσεων - παρεμπιπτουσών αγω¬ 
γών, παρεμβάσεων ή προσθέτων λόγων ανακοπής, που 
έχουν κατατεθεί ή τυχόν κατατεθούν και μετά την έναρξη 
ισχύος της νέας διαδικασίας (1 -1 -2016), αλλά αφορούν 
τις υποθέσεις αυτές, εξακολουθούν να εγγράφονται μετά 
από σχετικό έλεγχο και να εκδικάζονται ως έχει εισαχθεί 
και εγγράφει στα παλαιά πινάκια το κύριο εισαγωγικό 
δικόγραφο και στην ίδια δικάσιμο. Ειδικότερα, για τις 
διαφορές από την εκτέλεση, τα υφιστάμενα πινάκια τα¬ 
κτικής διαδικασίας διατηρούνται και για τα δικόγραφα 
των ανακοπών που κατατίθενται και μετά την 1 -1 -2016, 
εφόσον η επίδοση της σχετικής επιταγής προς εκτέλεση 
έχει πραγματοποιηθεί μέχρι την 31 -12-2015. Στις περι¬ 
πτώσεις αυτές, η εκδίκαση των παραπάνω υποθέσεων γί¬ 
νεται κατά τις ισχύουσες μέχρι την 31 -12-2015 διατάξεις. 

Δ. Κατά το μεταβατικό στάδιο, στα νέα πινάκια προσ¬ 
διορίζονται τόσες υποθέσεις όσες απαιτούνται ώστε να 
συμπληρώνονται (35) τριάντα πέντε μαζί με τις προσδιο¬ 
ρισμένες στα παλαιά πινάκια υποθέσεις, μη συμπεριλαμ¬ 
βανομένων των υποθέσεων αναγνώρισης κυριότητας 

των παλαιών πινακίων. Παλαιό και νέα πινάκια δικάζονται 
από τον ίδιο Ειρηνοδίκη. Ο αριθμός των εξ αναβολής στα 
παλαιά πινάκια προσδιορισμένων υποθέσεων και των 
κατ'αντιμωλία συζητούμενων υποθέσεων των νέων πινα¬ 
κίων θα είναι ίσος με τον αριθμό των πρωτοείσακτων στα 
παλαιά πινάκια προσδιορισμένων υποθέσεων και των 
ερήμην συζητούμενων υποθέσεων των νέων πινακίων. 

Ε. Μετά τη λήξη του μεταβατικού σταδίου και από τις 
16 Σεπτεμβρίου 2019, στα νέα πινάκια θα εγγράφονται 
συνολικά 42 υποθέσεις (18 κατ'αντιμωλίαν συζητούμε- 
νες υποθέσεις, 18 ερήμην συζητούμενες υποθέσεις και 
06 αναγνώρισης κυριότητας), οπότε ο αριθμός των υπο¬ 
θέσεων που θα χρεώνεται σε κάθε Ειρηνοδίκη ανέρχεται 
σε έξι (06), κατά την παραπάνω αναλογία εφόσον είναι 
δυνατόν. 

Δεν υπολογίζονται στη χρέωση των Ειρηνοδικών οι 
υπό ματαίωση υποθέσεις. 

ΣΤ. Επιτρέπεται να προσδιοριστούν τρεις (03) υποθέ¬ 
σεις παραπάνω με αίτηση προτίμησης. 

Ζ. Η χρέωση στα νέα πινάκια θα γίνεται, εφόσον είναι 
εφικτό, με ίδιον αριθμό κατ' αντιμωλίαν και ερήμην συ¬ 
ζητούμενων υποθέσεων, κατά την απόλυτη σειρά του 
αριθμού κατάθεσης των σχετικών εισαγωγικών δικο¬ 
γράφων, από τον Προϊστάμενο του Ειρηνοδικείου ή τον 
νόμιμο αναπληρωτή του. 

Η. Ο συνολικός αριθμός των νέων πινακίων ορίζεται σε: 

ί) δεκατέσσερα (14) κατά το χρονικό διάστημα από 16 
Σεπτεμβρίου 2016 ως 30 Ιουνίου 2017, 

ϋ) δεκατέσσερα (14) κατά το χρονικό διάστημα από 16 
Σεπτεμβρίου 2017 ως 30 Ιουνίου 2018 και 

ίίί) δεκαπέντε (15) κατά το χρονικό διάστημα από 16 
Σεπτεμβρίου 2018 ως 30 Ιουνίου 2019. 

ίν) Από τις 16 Σεπτεμβρίου του έτους 2019, ο συνολι¬ 
κός αριθμός των δικασίμων τακτικής διαδικασίας ορί¬ 
ζεται σε δεκαέξι (16) κατά το χρονικό διάστημα από 16 
Σεπτεμβρίου ως 30 Ιουνίου εκάστου δικαστικού έτους. 

Άρθρο 5 

ΜΙΚΡΟΔΙΑΦΟΡΕΣ 

Α. Οι υποθέσεις Μικροδιαφορών οι οποίες έχουν προσ¬ 
διοριστεί να εκδικαστούν Δευτέρα δικάζονται Δευτέρα 
και έως τέσσερις φορές το μήνα. Προσδιορίζονται έξι 
(06) υποθέσεις (03 πρωτοείσακτες υποθέσεις και 03 υπο¬ 
θέσεις από αναβολή). 

Β. Από τις 16 Σεπτεμβρίου 2016 προσδιορίζονται νέες 
δικάσιμοι για την εκδίκαση των υποθέσεων Μικροδιαφο- 
ρών Τετάρτη και έως τέσσερις φορές το μήνα. Προσδι¬ 
ορίζονται έξι (06) υποθέσεις (03 πρωτοείσακτες υποθέ¬ 
σεις και 03 υποθέσεις από αναβολή). Οι υποθέσεις αυτές 
προσδιορίζονται για ώρα 9.30' και εκδικάζονται την ίδια 
ημέρα με τις υποθέσεις εκούσιας δικαιοδοσίας (ρύθμι¬ 
σης οφειλών υπερχρεωμένων φυσικών προσώπων) και 
των ασφαλιστικών μέτρων, πριν την εκδίκαση των υπο¬ 
θέσεων υπερχρεωμένων και των ασφαλιστικών μέτρων. 

Γ. Κατά το μεταβατικό στάδιο: 

α) Υποθέσεις Μικροδιαφορών που είναι ήδη προσδι¬ 
ορισμένες για δικάσιμο Δευτέρας, δικάζονται Δευτέρα 
μέχρις εξαντλήσεώςτους, και 


β) Σε περίπτωση αναβολής, υποθέσεις που αναβάλ¬ 
λονται από δικάσιμο Δευτέρας, προσδιορίζονται σε 
δικάσιμο Τετάρτης ορισθείσα από τις 16 Σεπτεμβρίου 

2016 και μετά, υπό την προϋπόθεση ότι ο αριθμός των 
προσδιοριζόμενων ανά εβδομάδα υποθέσεων (και στις 
δύο δικάσιμους) δεν υπερβαίνει τις (08) (04 πρωτοείσα¬ 
κτες υποθέσεις και 04 υποθέσεις από αναβολή). 

Επιτρέπεται να προσδιοριστούν δύο (02) υποθέσεις 
παραπάνω με αίτηση προτίμησης. 

Δ. Μετά τη λήξη του μεταβατικού σταδίου και την 
εξάντληση των υποθέσεων μικροδιαφορών που έχουν 
προσδιοριστεί να εκδικαστούν σε δικάσιμο Δευτέρας, ο 
συνολικός αριθμόςτων δικασίμωνΤετάρτης ορίζεται σε 
τριάντα (30) κατά το χρονικό διάστημα ί) από 16 Σεπτεμ¬ 
βρίου 2016 ως 30 Ιουνίου 2017, ϋ) από 16 Σεπτεμβρίου 

2017 ως 30 Ιουνίου 2018 και ίίί) από 16 Σεπτεμβρίου 

2018 ως 30 Ιουνίου 2019. 

Ε. Μετά τις 16 Σεπτεμβρίου 2019, προσδιορίζονται 
δεκαπέντε (15) υποθέσεις μικροδιαφορών (08 πρωτο¬ 
είσακτες υποθέσεις και 07 υποθέσεις από αναβολή) μόνο 
σε δικάσιμουςΤετάρτης και ο συνολικός αριθμόςτων δι¬ 
κασίμων ορίζεται σε 32 κατά το χρονικό διάστημα από 16 
Σεπτεμβρίου ως 30 Ιουνίου εκάστου δικαστικού έτους. 

Άρθρο 6 

ΕΙΔΙΚΗ ΔΙΑΔΙΚΑΣΙΑ 

Α. Από την έναρξη ισχύος του ν. 4335/2015(1-1 -2016), 
υπάγονται: α) οι υποθέσεις του άρθρου 614 παρ. 1 του 
ΚΠολΔ (μισθωτικές αγωγές), β) οι υποθέσεις του άρθρου 
614 παρ. 2 του ΚΠολΔ (αγωγές που αφορούν διαφορές 
από οριζόντια η κάθετη συνιδιοκτησία), γ) οι υποθέ¬ 
σεις που αφορούν τις εργατικές διαφορές (άρθρο 614 
παρ. 3 του ΚΠολΔ), δ) οι υποθέσεις που αφορούν τις 
διαφορές μεταξύ επαγγελματιών και οργανισμών κοι¬ 
νωνικής ασφάλισης (άρθρο 614 παρ. 4 του ΚΠολΔ), 
ε) οι υποθέσεις που αφορούν τις διαφορές από αμοιβές 
(άρθρο 614 παρ. 5 του ΚΠολΔ), στ) οι υποθέσεις του άρ¬ 
θρου 614 παρ. 6 του ΚΠολΔ (διαφορές από ζημιές από 
αυτοκίνητα), ζ) οι υποθέσεις που αφορούν τις διαφορές 
από δημοσιεύματα και ραδιοτηλεοπτικές εκπομπές (άρ¬ 
θρο 614 παρ. 7του ΚΠολΔ), η) οι υποθέσειςτου άρθρου 
614 παρ. 8 του ΚΠολΔ (αγωγές από πιστωτικούς τίτλους), 
θ) όλες οι υποθέσεις που αφορούν ί) ανακοπές κατά δι¬ 
αταγών πληρωμής (632 του ΚΠολΔ), Μ) ανακοπές κατά 
διαταγών απόδοσης χρήσης μισθίου (άρθρο 642 του 
ΚΠολΔ), ίίί) όλες οι ανακοπές κατά το στάδιο της ανα¬ 
γκαστικής εκτέλεσης (όπως των άρθρων 933, 936,979, 
986, 987, 1044 του ΚΠολΔ, 33 και 73 παρ 1 του ΚΕΔΕ), 
ίν) κάθε ανακοπή κατά το άρθρο 583 επ.του ΚΠολΔ που 
λόγω της φύσης της εκδικάζεται κατά την διαδικασία 
των περιουσιακών διαφορών και ν) οι αντιρρήσεις κατά 
Ευρωπαϊκών Διαταγών Πληρωμής. 

Β. Υποθέσεις Ειδικής Διαδικασίας δικάζονται κάθεΤρί- 
τη και έως δύο φορές το μήνα. 

Γ. Έως το τέλος του έτους 2018, προσδιορίζονται συ¬ 
νολικά τριάντα (30) υποθέσεις (18 πρωτοείσακτες υπο¬ 
θέσεις και 12 υποθέσεις από αναβολή). 

Επιτρέπεται να προσδιοριστούν δύο (02) υποθέσεις 
παραπάνω με αίτηση προτίμησης. 




Τεύχος Β' 3629/13.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


43451 


Δ. Μετά την εξάντληση των υποθέσεων του ν. 
3869/2010 που προσδιορίστηκαν προς συζήτηση για 
δικάσιμο Δευτέρας και από τις 16 Σεπτεμβρίου 2019, 
θα προσδιορίζονται συνολικά τριάντα πέντε (35) υπο¬ 
θέσεις (20 πρωτοείσακτες υποθέσεις και 15 υποθέσεις 
από αναβολή). 

Ε. Ο συνολικός αριθμός των δικασίμων ειδικής διαδι¬ 
κασίας ορίζεται σε: 

ί) δεκατέσσερις (14) κατά το χρονικό διάστημα από 16 
Σεπτεμβρίου 2016 ως 30 Ιουνίου 2017, 

Π) δεκατέσσερις (14) κατά το χρονικό διάστημα από 
16 Σεπτεμβρίου 2017 ως 30 Ιουνίου 2018 και 

Μί) δεκαπέντε (15) κατά το χρονικό διάστημα από 16 
Σεπτεμβρίου 2018 ως 30 Ιουνίου 2019. 

ίν) Από τις 16 Σεπτεμβρίου του έτους 2019, ο συνο¬ 
λικός αριθμός των δικασίμων ειδικής διαδικασίας ορί¬ 
ζεται σε δεκαέξι (16) κατά το χρονικό διάστημα από 16 
Σεπτεμβρίου ως 30 Ιουνίου εκάστου δικαστικού έτους. 

Ε. Σε όλες τις παραπάνω διαδικασίες, συναφή δικό¬ 
γραφα, αντίθετων αγωγών, ανταγωγών, ανακοινώσεων 
δίκης - προσεπικλήσεων - παρεμπιπτουσών αγωγών, 
παρεμβάσεων ή προσθέτων λόγων ανακοπής προσ¬ 
διορίζονται στη δικάσιμο στην οποία έχει εισαχθεί το 
αρχικό εισαγωγικό δικόγραφο, με τον περιορισμό της 
επόμενης παραγράφου Ζ'. 

ΣΤ. Κατ'εξαίρεση, επιτρέπεται η εγγραφή στο πινάκιο ή 
το έκθεμα κάθε δικασίμου μεγαλύτερου του παραπάνω 
προβλεπόμενου αριθμού υποθέσεων και σε ποσοστό 
που δεν θα υπερβαίνει το 15% του προβλεπόμενου 
αριθμού υποθέσεων: α) σε περίπτωση εφαρμογής των 
άρθρων 31 Κ.Πολ.Δ. (παρεπόμενες ή συναφείς διαφορές) 
και 246 Κ.Πολ,Δ. (συνεκδίκαση εκκρεμών δικών) και β) 
σε επείγουσες περιπτώσεις. 

Άρθρο 7 

ΥΠΟΘΕΣΕΙΣ ΑΣΦΑΛΙΣΤΙΚΩΝ ΜΕΤΡΩΝ 

Α. Οι υποθέσεις ασφαλιστικών μέτρων εκδικάζονται 
κάθε Τετάρτη. Προσδιορίζονται κατ' αρχήν έως πέντε 
(05) υποθέσεις (03 πρωτοείσακτες και 02 εξ αναβολής) 
για ώρα 12.00', δίχως να αποκλείεται να προσδιοριστεί 
μεγαλύτερος αριθμός, αναλόγως του επείγοντος χαρα¬ 
κτήρα των υπό προσδιορισμό υποθέσεων, αξιολογού¬ 
μενου από τον εκάστοτε Ειρηνοδίκη Υπηρεσίας. Εκδικά- 
ζονται μετά την εκδίκαση των μικροδιαφορών και των 
υποθέσεων εκούσιας δικαιοδοσίας. 

Β. Ανακοπές κατά πρωτοκόλλων διοικητικής αποβολής 
προσδιορίζονται μέχρι τρεις (03) υποθέσεις έξι φορές 
εντός εκάστου δικαστικού έτους και ημέρα Παρασκευή, 
ώρα 9.00'. 

Γ. Υποθέσεις Συναινετικών Προσημειώσεων δικάζονται 
από τον Ειρηνοδίκη Υπηρεσίας κάθε μέρα και δημοσι¬ 
εύονται αυθημερόν. Δικάζονται τη Δευτέρα και Τετάρτη 
κατά προτίμηση από ώρα 9.00' έως ώρα 9.30', την Πέμπτη 
και την Παρασκευή κατά προτίμηση από ώρα 9.30'έως 
ώρα ΙΟ.ΟΟ'. Την Τρίτη και σε κάθε περίπτωση που δεν 
είναι δυνατόν να ρυθμιστεί διαφορετικά, κατόπιν συ¬ 
νεννόησης με τον Ειρηνοδίκη Υπηρεσίας. 


Άρθρο 8 

ΛΟΙΠΕΣ ΕΡΓΑΣΙΕΣ 

Α. Καθήκοντα του Ειρηνοδίκη Υπηρεσίας είναι τα εξής: 
Προσδιορισμός δικασίμων, έκδοση διαταγών πληρωμής, 
συζήτηση προσωρινών διαταγών, συζήτηση αιτήσεων 
προσημείωσης (συναινετικής), χορήγηση ένορκων βε¬ 
βαιώσεων, παραλαβή περιλήψεων πλειστηριασμών, 
διενέργεια αυτοψίας, σφραγίσεων και αποσφραγίσεων, 
δηλώσεις τρίτων και οτιδήποτε άλλο έκτακτο προκύψει 
κατά τις ημέρες της υπηρεσίας του. 

Β. Ένορκες βεβαιώσεις και πρακτικά συμβιβασμού συ- 
ντάσσονται όλες τις ημέρες της εβδομάδας, τη Δευτέρα 
καιΤετάρτη κατά προτίμηση από ώρα 9.00'έως ώρα 9.30', 
την Πέμπτη και την Παρασκευή κατά προτίμηση από 
ώρα 9.30'έως ώρα ΙΟ.ΟΟ'. Την Τρίτη και σε κάθε περίπτω¬ 
ση που δεν είναι δυνατόν να ρυθμιστεί διαφορετικά, θα 
συντάσσονται κατόπιν συνεννόησης με τον Ειρηνοδίκη 
Υπηρεσίας. 

Γ. Διαταγές Πληρωμής και διαταγές απόδοσης χρή¬ 
σης μισθίου εκδίδονται όλες τις εργάσιμες ημέρες της 
εβδομάδας από τον Ειρηνοδίκη Υπηρεσίας, το αργότερο 
εντός 3 εργασίμων ημερών. 

Δ. Αιτήματα προσωρινών διαταγών και αιτήσεις παρο¬ 
χής νομικής βοήθειας κατατίθενται και δικάζονται όλες 
τις εργάσιμες ημέρες της εβδομάδας από τον Ειρηνοδίκη 
Υπηρεσίας. 

Ε. Οι υποθέσεις που φέρονται προς συζήτηση κατόπιν 
εκδόσεως αποφάσεως για επαναπροσδιορισμό μηνιαίων 
δόσεων (επί των αιτήσεων του ν. 3869/2010) ή κατόπιν 
εκδόσεως μη οριστικής αποφάσεως κατ' άρθρο 254 
Κ.Πολ,Δ. ή για οποιονδήποτε άλλο λόγο, εκδικάζονται 
από τον/την Ειρηνοδίκη που εξέδωσε την απόφαση με 
την οποία διατάσσεται ο επαναπροσδιορισμός ή τη μη 
οριστική απόφαση, εφόσον εξακολουθεί να υπηρετεί 
σε Ειρηνοδικείο της περιφέρειας του Πρωτοδικείου Κα¬ 
τερίνης. 

ΣΤ. Διόρθωση αποφάσεως, πρακτικών και διαταγής 
πληρωμής γίνεται από τον/την Ειρηνοδίκη που εξέδω¬ 
σε την απόφαση, τη διαταγή πληρωμής και που με την 
επιμέλεια του/τηςτηρήθηκαν τα πρακτικά, εφόσον εξα¬ 
κολουθεί να υπηρετεί σε Ειρηνοδικείο της περιφέρειας 
του Πρωτοδικείου Κατερίνης. 

Ζ. Πιστοποιητικά τελεσιδικίας, Συνεταιρισμών, δημοσί¬ 
ευσης ή μη διαθήκης κ.λπ. εκδίδονται όλες τις εργάσιμες 
ημέρες της εβδομάδας. Το ίδιο ισχύει και για τη σύντα¬ 
ξη διαφόρων εκθέσεων (ορκίσεις πραγματογνωμόνων, 
εκθέσεις σφραγίσεων και αποσφραγίσεων κ.λπ.) και τις 
λοιπές εργασίες του Ειρηνοδικείου (χορήγηση διαφόρων 
βεβαιώσεων κ.λπ.). Η έκδοση διαφόρων πιστοποιητι¬ 
κών κ.λπ. γίνεται εντός 3 εργασίμων ημερών ή νωρίτερα 
(ακόμη και αυθημερόν), εφόσον το επιτρέπει ο φόρτος 
εργασίας. 

Ε. Σε περίπτωση που δεν επαρκεί ο χρόνος για την 
εκδίκαση των υποθέσεων μιας δικασίμου, η συνεδρίαση 
διακόπτεται για επόμενη συνεδρίαση εντός δεκαπέντε 
(15) ημερών με τον ίδιο Ειρηνοδίκη. 

Άρθρο 9 

ΔΙΚΑΣΤΙΚΕΣ ΔΙΑΚΟΠΕΣ 

Α. Δεν προσδιορίζονται υποθέσεις προς εκδίκαση, 
κατά τα χρονικά διαστήματα: α) από 22 Δεκεμβρίου μέ¬ 
χρι και 7 Ιανουάριου, β) από τη Μεγάλη Δευτέρα μέχρι 
και την Παρασκευή της Διακαινησίμου, γ) από 16 Ιουνί¬ 
ου μέχρι και 30 Ιουνίου κάθε έτους και δ) στη διάρκεια 
των δικαστικών διακοπών (από 1 Ιουλίου μέχρι και 15 
Σεπτεμβρίου). 

Β. Εξαιρούνται υποθέσεις ασφαλιστικών μέτρων και 
αναστολής της αναγκαστικής εκτέλεσης, υποθέσεις που 
αφορούν διαταγές πληρωμής και πιστωτικούς τίτλους, 
εργατικές διαφορές και διαφορές απόδοσης μισθίου, 
εκούσιας δικαιοδοσίας και υποθέσεις οι οποίες χαρα¬ 
κτηρίζονται από τον Προϊστάμενο της Υπηρεσίας ή το 
νόμιμο αναπληρωτή του ως κατεπείγουσες, σύμφωνα 
με τα οριζόμενα στις διατάξεις του άρθρου 27 παρ. 1 
περ. β' και γ'του Κώδικα Οργανισμού Δικαστηρίων και 
Κατάστασης Δικαστικών Λειτουργών. 

Γ. Ο Προϊστάμενος της Υπηρεσίας ή ο νόμιμος αναπλη¬ 
ρωτής του μπορεί, όταν κατά την κρίση του υπάρχει κίν¬ 
δυνος από την αναβολή, να ορίζει έκτακτες δικάσιμους, 
με τον όρο της τήρησης των διατάξεων που ισχύουν. 

Άρθρο 10 

ΥΠΗΡΕΣΙΕΣ ΕΙΡΗΝΟΔΙΚΩΝ 

Οι υπηρεσίες των Ειρηνοδικών ορίζονται συμμέτρως 
κάθε μήνα με πράξη του Διευθύνοντος το Πρωτοδικείο 
Κατερίνης, σύμφωνα με το άρθρο 6Α του Κώδικα Οργα¬ 
νισμού Δικαστηρίων και Κατάστασης Δικαστικών Λει¬ 
τουργών, όπως αυτό αντικαταστάθηκε με το άρθρο 3 
παρ. 2 του ν. 3472/2006. 

Άρθρο 11 

ΟΡΓΑΝΩΣΗ ΓΡΑΜΜΑΤΕΙΑΣ 

Α. Η Γραμματεία του Ειρηνοδικείου λειτουργεί σε ένα 
και ενιαίο Τμήμα. 

Το Ειρηνοδικείο Κατερίνης συνιστά ένα και μόνοΤμήμα. 

Β. Ο Προϊστάμενος της Γραμματείας είναι υπεύθυνος, 
πέραν της διεκπεραίωσης των διοικητικών υποθέσεων 
(τήρηση ατομικών φακέλων, μισθοδοσίας, στατιστικών 
στοιχείων και αλληλογραφίας, διαχείριση των διαφόρων 
προμηθειών γραφικής ύλης, καθαριότητας κ.λπ.), για τη 
δημοσίευση αποφάσεων, την κατάθεση ενδίκων μέσων 
(εφέσεων, ανακοπών ερημοδικίας, αναιρέσεων, ανα- 
ψηλαφήσεων και ανακλήσεων ή μεταρρυθμίσεων και 
τριτανακοπών επί αποφάσεων εκούσιας δικαιοδοσίας) 
καθώς και για την τήρηση των βιβλίων της Υπηρεσίας. 
Είναι υπεύθυνος για τον προσδιορισμό των εισαγομένων 
υποθέσεων στις ορισθείσες από τον κανονισμό του Δι¬ 
καστηρίου δικάσιμους, για την τήρηση όλων των περί 
των Συνεταιρισμών σχετικών, για την τήρηση πρωτο¬ 
κόλλου (κοινού και εμπιστευτικού) των εισερχομένων 
και εξερχόμενων εγγράφων, την κατανομή των νόμων 
που δημοσιεύονται στο ΦΕΚ και των πάσης (ρύσεως εγ¬ 
γράφων που αφορούν τους Ειρηνοδίκες στα γραφεία 
τους, την τήρηση του μητρώου υπαλλήλων, φακέλων, 


καρτελών αυτών, θεμάτων εκκαθάρισης, την επιμέλεια 
για την επιθεώρηση των ληξιαρχείων και των δικαστικών 
επιμελητών. Επίσης είναι υπεύθυνος για τη σύνταξη πι¬ 
νάκων κίνησης του Ειρηνοδικείου και αποστολή τούτων 
κατά το νόμο, για τη σύνταξη πινάκων χρεώσεων των 
Ειρηνοδικών ανά μήνα, αλλά και για να ενεργεί τα δέοντα 
με την επιθεώρηση των Ειρηνοδικών (σύνταξη σχεδίων 
εκθέσεων επιθεώρησης κ.λπ.). Είναι δε υπεύθυνος για 
τις ενέργειες τις σχετικές με την προμήθεια, τη φύλαξη 
και τη διανομή των απαραίτητων για τη λειτουργία του 
Ειρηνοδικείου υλικών, την προώθηση των εγγράφων 
έγκρισης στο Υπουργείο, καθώς και για τις αναγκαίες 
ενέργειες για την επισκευή και συντήρηση των ηλεκτρο¬ 
νικών υπολογιστών, των φωτοτυπικών μηχανημάτων, 
του τηλεφωνικού δικτύου κ.λπ. 

Γ. Ο Προϊστάμενος του Ειρηνοδικείου ορίζει ανά τα¬ 
κτά χρονικά διαστήματα, που δεν υπερβαίνουν το ένα 
δικαστικό έτος, το αντικείμενο της εργασίας των υπαλ¬ 
λήλων του Ειρηνοδικείου και, εφόσον το επιβάλλουν 
ειδικές υπηρεσιακές ανάγκες, μπορεί να αναθέτει σε 
υπάλληλο ή υπαλλήλους ορισμένου τομέα την εκτέλεση 
εργασιών που ανήκουν στην αρμοδιότητα άλλου τομέα. 
Σε περίπτωση αλλαγής τομέα εργασίας, ο υπάλληλος 
ο εξερχόμενος του τομέα υποχρεούται να ενημερώσει 
πλήρως εντός ευλόγου χρονικού διαστήματος τον εισερ¬ 
χόμενο περί του αντικειμένου εργασίας, με σκοπό την 
εύρυθμη λειτουργία της Γραμματείας του Δικαστηρίου. 
Ο Προϊστάμενος της Γραμματείας, εφόσον το επιβάλ¬ 
λουν ειδικές υπηρεσιακές ανάγκες, μπορεί να αναθέτει 
σε υπάλληλο ή υπαλλήλους την εκτέλεση των εργασιών 
που διεκπεραιώνει ο ίδιος. 

Δ. Όλοι οι γραμματείς (οι ήδη υπηρετούντες και σε 
περίπτωση κάλυψης της κενής οργανικής θέσεως και 
οι λοιποί) εκτελούν χρέη Γραμματέα έδρας με βάση την 
για κάθε μήνα εκδιδόμενη πράξη του Προϊσταμένου της 
Υπηρεσίας, ως προς δετά ασφαλιστικά μέτρα μόνο στις 
υποθέσεις νομής. 

Ε. Οι Γραμματείς είναι υπεύθυνοι για την παραλαβή 
δικογράφων και τον προσδιορισμό δικασίμων, για την 
έκδοση απογράφων, σύνταξη ενδίκων μέσων, έκδοση 
πιστοποιητικών μη άσκησης ενδίκων μέσων, για τις 
σφραγίσεις, αποσφραγίσεις επί πτωχεύσεων, κατόπιν 
αποφάσεων του Πολυμελούς Πρωτοδικείου, με βάση 
την υπό στοιχείο Γ' εκδιδόμενη πράξη του Προϊσταμέ¬ 
νου της Υπη ρεσίας, διεκπεραιώνουν όλες τις υποθέσεις 
που υπάγονται στην αρμοδιότητά τους και τηρούν τα 
πιο κάτω βιβλία: 

1. Εισαγωγικών Δικογράφων: Τακτικής Διαδικασίας, 
Ειδικής Διαδικασίας, Εκούσιας Δικαιοδοσίας, Ασφαλι¬ 
στικών Μέτρων και Μικροδιαφορών. 

2. Εκδοθεισών Αποφάσεων: Πολιτικών Αποφάσεων 
(εκούσιας δικαιοδοσίας, τακτικής διαδικασίας, ειδικής 
διαδικασίας, μικροδιαφορών, ασφαλιστικών μέτρων) και 
Διαταγών Πληρωμής. 

3. Λοιπά Βιβλία: Απογράφων, Πρακτικών Συμβιβασμού, 
Αναβολών, Αιτήσεων, Πιστοποιητικών, Παραιτήσεων από 
τα Ένδικα Μέσα, Εκθέσεων και Πράξεων, Καταθέσεων 
και Αποδόσεων Εγγυοδοσιών, Προγραμμάτων Πλειστη- 

ριασμού, Καταστάσεων Εξόδων Δικαστικών Επιμελητών 
και Συμβολαιογράφων, Πινάκια Τακτικής Διαδικασίας, 
Ειδικής Διαδικασίας και Εκούσιας Δικαιοδοσίας, Μητρώα 
Αστικών και Αγροτικών Συνεταιρισμών. 

Επίσης, οι Γραμματείς είναι υπεύθυνοι για την καθα- 
ρογραφή των πάσης φύσεως αποφάσεων εάν χρειαστεί 
και για τη δακτυλογράφηση διαφόρων εγγράφων του 
Δικαστηρίου, για την παραλαβή προγραμμάτων εκθέ¬ 
σεων κατασχέσεων δικαστικών επιμελητών και την κα- 
ταχώρηση αυτών στα ειδικά βιβλία. 

ΣΤ. Οι υπάλληλοι της Γραμματείας θα συναλλάσσονται 
με το κοινό από ώρα 09:00' μ.μ. έως 13.30' μ.μ. κάθε ερ¬ 
γάσιμης ημέρας και τον υπόλοιπο χρόνο θα ασχολούνται 
με τη διεκπεραίωση εσωτερικών υπηρεσιών. 


Ζ. Ο δικαστικός επιμελητής του Ειρηνοδικείου Κατε¬ 
ρίνης διενεργεί τις επιδόσεις για τις οποίες είναι αρμόδι¬ 
ος, την τακτοποίηση του Αρχείου και γενικά εκτελεί τις 
εξωτερικές εργασίες (ταχυδρομείο κ.λπ.) και τις εργασίες 
που του ανατίθενται από τον Ειρηνοδίκη Υπηρεσίας ή 
τον Προϊστάμενο της Γραμματείας. 

Για ό,τι δεν προβλέπεται από τον παρόντα Κανονι¬ 
σμό Εσωτερικής Υπηρεσίας ισχύουν οι διατάξεις του ν. 
1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», όπως ισχύει. 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























